মনোহৰ পাৰিকৰ

মনোহৰ পাৰিকৰ (১৩ ডিচেম্বৰ ১৯৫৫ - ১৭ মাৰ্চ ২০১৯) এজন ৰাজনীতিবিদ আৰু ভাৰতীয় জনতা পাৰ্টীৰ নেতা আছিল। ২০১৭ চনৰ ১৭ মাৰ্চৰ পৰা মৃত্যু পৰ্যন্ত তেখেত গোৱাৰ মুখ্যমন্ত্ৰী হিচাপে কাৰ্যনিৰ্বাহ কৰিছিল। ইয়াৰ আগতেও ২০০০ চনৰ পৰা ২০০৫ চনলৈ আৰু ২০১২ চনৰ পৰা ২০১৪ চনলৈ তেখেত গোৱাৰ মুখ্যমন্ত্ৰী আছিল।

২০১৩ চনত গোৱাত অনুষ্ঠিত বিজেপিৰ নিৰ্বাচনী সভাত পাৰিকৰে নৰেন্দ্ৰ মোদীৰ নাম প্ৰধানমন্ত্ৰী প্ৰাৰ্থীৰূপে প্ৰস্তাৱ কৰিছিল। পাছলৈ প্ৰধানমন্ত্ৰী নৰেন্দ্ৰ মোদীৰ মন্ত্ৰীসভাতে পাৰিকৰে ২০১৪ চনৰ পৰা ২০১৭ চনলৈ ভাৰতৰ প্ৰতিৰক্ষা মন্ত্ৰী হিচাপে কাৰ্যভাৰ গ্ৰহণ কৰিছিল। উত্তৰ প্ৰদেশৰ পৰা তেখেত ৰাজ্যসভাৰ সাংসদ ৰূপে নিৰ্বাচিত হৈছিল।

২০১৮ চনৰ ২৭ অক্টোবৰত গোৱা চৰকাৰে ঘোষণা কৰে যে মুখ্যমন্ত্ৰী মনোহৰ পাৰিকৰ অগ্ন্যাশয়ৰ কৰ্কট ৰোগত ভুগি আছে।

২০১৯ চনৰ ১৭ মাৰ্চত অগ্ন্যাশয় আৰু যকৃতৰ কৰ্কট ৰোগৰ ফলত তেখেতে মৃত্যুবৰণ কৰে। ভাৰতৰ ৰাষ্ট্ৰপতি ৰাম নাথ কোৱিন্দে তেখেতৰ মৃত্যুৰ বাতৰি ঘোষণা কৰে।https://timesofindia.indiatimes.com/india/the-man-who-changed-goan-politics/articleshow/68453523.cms

তথ্যসূত্ৰ

বাহ্যিক সংযোগ

 Detailed Profile: Shri Manohar Parrikar
 Social Media Analytics of Goa 

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় ৰাজনীতিবিদ
শ্ৰেণী:ভাৰতৰ ৰাজ্যসমূহৰ মুখ্যমন্ত্ৰী